CELEX: C2005/296/68
Language: sl
Date: 2005-11-26 00:00:00
Title: Zadeva T-356/05: Tožba, vložena  19. septembra 2005  — Zelenkovà proti Parlamentu

26.11.2005   
            
            
               SL
            
            
               Uradni list Evropske unije
            
            
               C 296/32
            
         Tožba, vložena 19. septembra 2005 — Zelenkovà proti Parlamentu
   (Zadeva T-356/05)
   (2005/C 296/68)
   Jezik postopka: angleščina
   Stranki
   
      Tožeča stranka: Martina Zelenkovà (Bruselj, Belgija) (zastopniki: G. Vandersanden, L. Levi, C. Ronzi, lawyers)
   
      Tožena stranka: Evropski parlament
   Predlogi tožeče stranke
   
               —
            
            
               ugodi predlogom tožeče stranke, to je razveljavi razporeditev iz odločbe o zaposlitvi organa, pristojnega za imenovanja (Parlament), z dne 16. novembra 2004, ki začne veljati 1. decembra 2004, in s katero je tožečo stranko razporedil v kategorijo A*, naziv 5, plačilni razred 2, in tako ponovno vzpostavi vse pravice tožeče stranke, kot izhajajo iz zakonite in redne zaposlitve, to je zakonite in redne razporeditve od 1. decembra 2004, kar pomeni razporeditev najmanj v nekdanji naziv LA8 oziroma drug enakovreden naziv v skladu s členi od 1 do 11 Priloge XIII Kadrovskih predpisov (A*7 z upoštevnim plačilnim razredom v skladu s pravili, ki so veljala pred 1. majem 2004);
            
         
               —
            
            
               določi naj se (i) odškodnina z zamudnimi obrestmi kot nadomestilo za oškodovanje kariere tožeče stranke, in (ii) druga odškodnina v obliki zakonitega in rednega plačila, zlasti uporaba prehodne določbe iz člena 21 Priloge XIII Kadrovskih predpisov, veljavnih od 1. maja 2004, ali, podredno, znižanje prispevkov za pokojninsko zavarovanje na podlagi načela enakega plačila. Te pravice bo treba kasneje pravilno ovrednotiti in so sedaj začasno in ex aequo et bono ocenjene na najmanj 5 000 evrov letno;
            
         
               —
            
            
               Evropskemu parlamentu naj se naloži plačilo vseh stroškov.
            
         Tožbeni razlogi in bistvene trditve
   Tožeča stranka, uradnica, imenovana po začetku veljavnosti novih Kadrovskih predpisov 1. maja 2004, vendar iz čakalnega seznama, ki je bil sestavljen na podlagi natečaja, organiziranega pred tem datumom, prereka svoje imenovanje v naziv A*5, ki ga je določil Parlament v skladu z novimi predpisi. Tožeča stranka uveljavlja enake tožbene razloge in trditve, kot jih uveljavljajo tožeče stranke v zadevi T-58/05.1